«Կհրավիրվեն շահագրգիռ բոլոր կողմերը, աշխատանքային կարգը մշակված է, բայց ևս մեկ-երկու հանդիպում կունենանք ուսանողների հետ՝ տեխնիկական հարցերով ու ամսի 22–ին լսումներ կհրավիրվեն, որոնք կլինեն կլոր սեղան քննարկման սկիզբը: Եթե դրանից հետո կարիք լինի նոր քննարկումներ անցկացնել, մենք պատրաստ ենք շարունակել քննարկել, ապահովել կառավարության ներկայացուցիչների, պրոֆեսորադասախոսական անձնակազմի, ռեկտորների ներկայությունը: 70-ից ավել ենթաօրենսդրական ակտ է ընդունվելու, մեկ զարկով բոլոր խնդիրները չեն լուծվի, բայց ուսանողների խնդիրն է եղել իրենց ձայնը լսելի դարձնել ու մենք ամենամեծ հարթակը տալիս ենք՝ տեսակետներ արտահայտելու համար»,- ասաց Է. Շարմազանովը: